Primul robot umanoid creat în Arabia Saudită și dotat cu inteligență artificială a avut parte de un incident la lansare. Robotul masculin creat de compania QQS a atins fundul unei reportere care relata despre evenimentul de lansare din cadrul DeepFest la Riyadh.
Compania care a produs robotul umanoid Muhammad îl descrie drept "complet autonom". Astfel, acesta ar fi acționat "independent și fără control uman" atunci când a atins în mod nepotrivit femeia de lângă el.
Cel mai grav este faptul ca reprezentanții QQS, care au construit robotul "masculin", au declarat că acesta a acționat "fără devieri ale comportamentului așteptat de la Muhammad". Citați de publicația britanică Metro, au recunoscut totuși că vor lua măsuri pentru a ține departe oamenii de "zona de mișcare" a robotului.
Saudi Arabia unveils its man shaped AI robot Mohammad, reacts to reporter in its first appearance pic.twitter.com/1ktlUlGBs1
— Megh Updates 🚨™ (@MeghUpdates) March 6, 2024
Reportera Rawya Kassem, care apare surprinsă de gestul robotului, s-a întors către el, l-a admonestat scurt, apoi și-a continuat filmarea.